b'\n_START_ARTICLE_\nFive Tonnys\n_START_SECTION_\nGruppens tidlige historie\n_START_PARAGRAPH_\nFra 1952 til 1959 optr\xc3\xa5dte de tre s\xc3\xb8skende Inge, Svend Christiansen og Knud Thormod under navnet B\xc3\xb8rnetrioen i M\xc3\xb8rk\xc3\xb8v G\xc3\xb8glervogn. I 1959 valgte Svend og Knud at udskifte deres harmonika med henholdsvis trommer og bas. De fik fat i Tonny Elm Larsen og dannede Tonnys Trio. De \xc3\xb8vede sig i et par \xc3\xa5r og optr\xc3\xa5dte f\xc3\xb8rste gang nyt\xc3\xa5rsaften 1961 p\xc3\xa5 Restaurant Royal i Holb\xc3\xa6k. De fortsatte med at spille samme sted de n\xc3\xa6ste 6 \xc3\xa5r og optr\xc3\xa5dte tillige i Norge og p\xc3\xa5 Gr\xc3\xb8nland._NEWLINE_Under disse arrangementer udvidede de trioen til en kvartet med guitaristen Bjarne B\xc3\xb8gelund Jensen.\n_START_SECTION_\n"K\xc3\xa6re lille Anna"\n_START_PARAGRAPH_\nMens de spillede i Stjernesalen i Bergen, Norge, lagde de m\xc3\xa6rke til en reng\xc3\xb8ringskone, som hele tiden nynnede deres sang, "K\xc3\xa6re lille Anna". Hun kunne simpelhen ikke f\xc3\xa5 den ud af hovedet. Da de vendte hjem til Danmark indspillede de nummeret og det blev en stor succes. Gruppen, der nu hed Five Tonnys, var i mellemtiden blevet udvidet med J\xc3\xb8rgen Elmo. J\xc3\xb8rgen de Mylius pr\xc3\xa6senterede gruppen i programmet Top 20 og s\xc3\xa5 gik det st\xc3\xa6rkt. "K\xc3\xa6re lille Anna" blev et stort hit og det var nr. 2 p\xc3\xa5 \xc3\xa5rets salgsliste i 1968 efter Beatles, der var nr. 1 med "Lady Madonna".\n_START_SECTION_\nDansktoppen\n_START_PARAGRAPH_\nSenere kom Dansktoppen \xe2\x80\x93 hvor Five Tonnys havde succeser som\xc2\xa0: Du skal tro p\xc3\xa5 mig, Marina \xe2\x80\x93 Disko polka. Five Tonnys indspillede i alt 5 LPer, 17 singleplader samt en kassette-serie ved navn "Party p\xc3\xa5 Brom\xc3\xb8lle Kro", der solgte mere end 100.000 eks. Efter ca. 2000 arrangementer rundt om i Danmark, stoppede Five Tonny\'s i 1980. Tonny Elm Larsen forsatte som solomusiker p\xc3\xa5 Dragsholm Slot, Bjarne B\xc3\xb8gelund Jensen blev autoforhandler, Svend Christiansen etablerede Sun Studio A/S, J\xc3\xb8rgen Elmo blev solomusiker og Knud Thormod startede grammofonselskabet Sun Music overtog Oktav Music samt Salut Entertainment A/S, der stadig er aktiv med DVDer og CDer og forlagsvirksomhed.\n_START_SECTION_\nGruppen genoplives\n_START_PARAGRAPH_\nI 2009 blev gruppen genoplivet efter 30 \xc3\xa5rs pause med samme bes\xc3\xa6tning som i 1960, Knud Thormod (sang og bas), Tonny Elm Larsen (harmonika), Svend Christiansen (trommer), Bjarne B\xc3\xb8gelund Jensen (guitar) og som ny femte mand Benni Christiansen (guitar). De indspiller "Sommer i Danmark" som n\xc3\xa5r toppen p\xc3\xa5 landets hitlister. og i 2010 er gruppens 50 \xc3\xa5rs jubil\xc3\xa6ums\xc3\xa5r, hvor de indspiller 18 nye sange hvor indholdet er "Kolonihave Rock" til deres 50 \xc3\xa5rs jubil\xc3\xa6ums CD, der fik titlen "Gamle Venner" og udkom i efter\xc3\xa5ret 2010 p\xc3\xa5 pladem\xc3\xa6rket Fontana under Universal Music, som har skrevet kontrakt med Tony\'s._NEWLINE_Tony\'s er i dag landets \xc3\xa6ldste og eneste aktive pop band med samme bes\xc3\xa6tning som fra starten i 1960._NEWLINE_I \xc3\xa5rene, fra august 1965 til og med hele 1967 - mens Tonny\xc2\xb4s optr\xc3\xa5dte i Norge og Gr\xc3\xb8nland, spillede Viggo Udengaard\xc2\xb4s orkester til bal p\xc3\xa5 Restaurant Royal, hver torsdag, fredag og l\xc3\xb8rdag._NEWLINE_Viggo Udengaard\xc2\xb4s orkester bestod dengang af: Viggo Udengaard p\xc3\xa5 hhv. harmonika og "Farfisa" Orgel. Dan, p\xc3\xa5 trommer - Ingolf, p\xc3\xa5 guitar og Flemming Udengaard p\xc3\xa5 bas._NEWLINE_I 1968, da "K\xc3\xa6re Lille Anna" var blevet ekstrem popul\xc3\xa6r, vendte Five Tonny\xc2\xb4s tilbage til Restaurant Royal, og deres popularitet var helt p\xc3\xa5 toppen i mange \xc3\xa5r frem._NEWLINE_Det kan ogs\xc3\xa5 n\xc3\xa6vnes, at dengang i midt-tresserne - var der musik 6 dage om ugen p\xc3\xa5 Restaurant Royal - der var kun lukket onsdag. Restaurant Royal bestyredes i mange \xc3\xa5r af hhv. Harry, Ewald og Peter._NEWLINE_Der kom rigtig mange s\xc3\xb8m\xc3\xa6nd p\xc3\xa5 Restaurant Royal om aftenen - efter at de f\xc3\xb8rst havde "lagt bunden" p\xc3\xa5 "B\xc3\xb8rsen", som kun l\xc3\xa5 ca. 50 meter fra Restaurant Royal - ned mod havnen - men d\xc3\xa9r var bajerne langt billigere._NEWLINE_Det var en go\xc2\xb4 id\xc3\xa9 at opf\xc3\xb8re sig ordentligt p\xc3\xa5 Restaurant Royal. "D\xc3\xb8rmanden" slog, f\xc3\xb8r han spurgte - og der var 3 trappetrin ned til fortovet - s\xc3\xa5 man ku\xc2\xb4 godt sl\xc3\xa5 sig. Det var virkelig "gang i den" - p\xc3\xa5 "Rylen" - i 60\xc2\xb4erne.'